ΓΡΑΠΤΗ ΕΡΩΤΗΣΗ E-2099/01

υποβολή: Erik Meijer (GUE/NGL) προς την Επιτροπή

(13 Ιουλίου 2001)

Θέμα: Κλωνοποίηση ζώων εκμετάλλευσης για εμπορική χρήση και ανεπαρκής νομοθεσία για την καλή διαβίωση των ζώων

1. Γνωρίζει η Επιτροπή το δημοσίευμα στο περιοδικό New Scientist της 19ης Μαΐου 2001 σχετικά με την κλωνοποίηση βραβευμένων ζώων εκμετάλλευσης· Γνωρίζει ότι στις Ηνωμένες Πολιτείες οι εταιρείες κλωνοποίησης παράγουν πολλαπλά αντίγραφα αγελάδων και ταύρων αναπαραγωγήςψηλής ποιότητας, και ότι τα βραβευμένα ζώα αναπαραγωγής μπορούν να κλωνοποιούνται, σε ορισμένες περιπτώσεις, σε τιμή μικρότερη από το ήμισυ της τιμής αγοράς ζώου που έχει παραχθεί με παραδοσιακές μεθόδους·

2. Γνωρίζει η Επιτροπή ότι, κατά την άποψη πολλών εμπειρογνωμόνων, είναι σημαντικό να διεξάγονται στις εκμεταλλεύσεις ελεγχόμενες δοκιμές της κλωνοποίησης βοοειδών που προορίζονται για την παραγωγή τροφίμων πριν επιτραπεί η εμπορική παραγωγή·

3. Γνωρίζει, επίσης, η Επιτροπή τους κινδύνους που συνεπάγεται η απώλεια της γενετικής πολυμορφίας που θα μπορούσε να προκαλέσει η δημιουργία αγελών κλωνοποιημένων βοοειδών, με απρόβλεπτα αποτελέσματα από πλευράς νόσων και επακόλουθων αυξήσεων άσκοπης ταλαιπωρίας, καθώς και δυσμενών εμπορικών επιπτώσεων για τους γεωργοκτηνοτρόφους· Γνωρίζει η Επιτροπή το γεγονός ότι για κάθε, κατά τα φαινόμενα,

ικανό να επιβιώσει καιγιές κλωνοποιημένο ζώο εξακολουθεί να γεννάται μεγάλος αριθμός νεκρών ζώων ή με διαμαρτίες περί τη διάπλαση, και ότι, ακόμη και τα κλωνοποιημένα ζώα τα οποία φαίνονταιγιή, ενδέχεται να μην είναι, λαμβάνονταςπόψη τις ανεπαρκείς έρευνες και εμπειρίες στον τομέα αυτό·

4. Γνωρίζει η Επιτροπή το άρθρο που δημοσιεύθηκε στο περιοδικό Theriogenology (τεύχος 51, σελίδα 1451) και το οποίο αναφέρεται στο προαναφερθέν άρθρο του New Scientist, στο οποίο αναφέρονται λεπτομέρειες σχετικά με πολλές αποτυχημένες απόπειρες κλωνοποίησης που κατέληξαν στη γέννηση παραμορφωμένων και άρρωστων ζώων·

5. Δεν συμφωνεί η Επιτροπή ότι,πό τις προαναφερθείσες προϋποθέσεις, η προστασία που παρέχει (στους καταναλωτές) η οδηγία για τα νέα τρόφιμα και (στα ζώα) η ισχύουσα νομοθεσία για την καλή διαβίωση των ζώων είναι ανεπαρκής·

6. Δεν συμφωνεί η Επιτροπή ότι η διαδικασία της κλωνοποίησης που αναφέρεται στην παρούσα ερώτηση θα πρέπει να περιορισθεί σε εργαστήρια πειραμάτων που θα λειτουργούν κάτω από τις αυστηρότερες συνθήκες, και ότι τα προϊόντα της θα πρέπει να αποκλεισθούν από την εμπορική αγορά έως ότου θα γνωρίζουμε όλες τις συνέπειες· Δεν συμφωνεί η Επιτροπή ότι προς το σκοπό αυτό απαιτείται η εκπόνηση νέας οδηγίας·

Απάντηση του κ. Byrne εξ ονόματος της Επιτροπής

(26 Οκτωβρίου 2001)

Η προστασία των ζώων εκμετάλλευσης αποτελεί προτεραιότητα για την Επιτροπή.

Πράγματι η Επιτροπή γνωρίζει την πρόοδο που έχει σημειώσει η τεχνολογία κλωνοποίησης όπως αυτή εφαρμόζεται στα ζώα εκμετάλλευσης, καθώς και τη δυνάμει σημασία αυτής της τεχνολογίας τόσο από την άποψη της ορθής μεταχείρισης των ζώων και τα θέματα των καταναλωτών, όσο και από την άποψη των πιθανών μελλοντικών συνεπειών της στην οικονομία της επιλογής των ζώων.

Ειδικότερα, είναι γνωστό ότι στο τρέχον στάδιο ανάπτυξης αυτής της τεχνολογίας, οι κίνδυνοι αποτυχίας και πρόκλησης οδύνης στα ζώα, εφόσον αυτά καταφέρουν να επιβιώσουν, είναι ακόμαψηλοί.

Στη γνώμη της με αριθ. 9 σχετικά με τις δεοντολογικές πτυχές της κλωνοποίησης, την οποία δημοσίευσε στις 28 Μαΐου 1997, η Ευρωπαϊκή Ομάδα Δεοντολογίας αναφέρει τα εξής:

η κλωνοποίηση ζώων εκμετάλλευσης ενδέχεται να αποφέρει ιατρικά και γεωργικά καθώς και οικονομικά οφέλη. Είναι αποδεκτή μόνον όταν οι στόχοι και οι μέθοδοι αιτιολογούνται από ηθικής άποψης και όταν διεξάγεται κάτω από σωστές δεοντολογικές συνθήκες στις οποίες συμπεριλαμβάνονται: — το καθήκον αποφυγής ή ελαχιστοποίησης της οδύνης των ζώων, εφόσον η αδικαιολόγητη ή η δυσανάλογη οδύνη είναι απαράδεκτη .

Η ομάδα επίσης δηλώνει ότι πρέπει να δοθεί προσοχή στην ανάγκη διαφύλαξης της γενετικής πολυμορφίας των κοπαδιών ζώων εκμετάλλευσης καθώς στο δικαίωμα του κοινού για προστασία από τους κινδύνους και για επαρκή ενημέρωση.

Η κλωνοποίηση, όταν πραγματοποιείται για επιστημονικούς σκοπούς, εμπίπτει στο πεδίο εφαρμογής της οδηγίας 86/609/ΕΟΚ του Συμβουλίου της 24ης Νοεμβρίου 1986 σχετικά με την προστασία των ζώων που χρησιμοποιούνται για πειραματικούς και άλλους επιστημονικούς σκοπούς(1). Προβλέπεται η αναθεώρηση της οδηγίας, στη διάρκεια της οποίας θα ληφθούνπόψη συγκεκριμένα προβλήματα ορθής μεταχείρισης που προκύπτουν από την κλωνοποίηση.

Υπάρχουν ήδη κοινοτικοί κανόνες σε θέματα προστασίας των ζώων εκμετάλλευσης κατά τη μεταφορά και τη σφαγή. Οι κανόνες αυτοί αναθεωρούνται τακτικά. Επιπλέον, ορισμένες σημαντικές νέες πρωτοβουλίες που θα βελτιώσουν ταπάρχοντα μέτρα ήδη συζητούνται ή σχεδιάζονται. Η Κοινότητα έχει επίσης προσυπογράψει την Ευρωπαϊκή Σύμβαση για την προστασία των ζώων των κτηνοτροφικών εκμεταλλεύσεων και την Ευρωπαϊκή Σύμβαση για την προστασία των ζώων στα σφαγεία.

Ειδικότερα, στην οδηγία 98/58/ΕΚ του Συμβουλίου της 20ής Ιουλίου 1998, σχετικά με την προστασία των ζώων στα εκτροφεία(2) προβλέπεται ότι κανένα ζώο δεν πρέπει να περιορίζεται σε εκτροφείο εάν δεν είναι δυνατόν να αναμένεται ευλόγως, βάσει του γονοτύπου ή φαινοτύπου του, ότι αυτό δεν έχει αρνητικές επιπτώσεις στηνγεία ή την καλή διαβίωσή του. Επιπλέον, προβλέπεται επίσης ότι δεν πρέπει να εφαρμόζονται φυσικές ή τεχνητές μέθοδοι εκτροφής οι οποίες προκαλούν ή ενδέχεται να προκαλέσουν ταλαιπωρία ή βλάβη σε οποιοδήποτε ζώο.

Εκτός από τις διατάξεις για την ορθή μεταχείριση των ζώων, στον κανονισμό (ΕΚ) 258/97 του Κοινοβουλίου και του Συμβουλίου της 27ης Ιανουαρίου 1997, σχετικά με τα νέα τρόφιμα και τα συστατικά τροφίμων(3), προβλέπεται η προστασία τηςγείας των καταναλωτών. Τα νέα τρόφιμα και τα νέα συστατικά τροφίμων δεν μπορούν να διατεθούν στην αγορά εκτός εάν έχουν εγκριθεί. Σύμφωνα με το άρθρο 1 παράγραφος 2 στοιχείο στ), τα τρόφιμα και τα συστατικά τροφίμων στα οποία εφαρμόζεται μία νέα διαδικασία παραγωγής,πόκεινται σε μία πλήρη αξιολόγηση ασφάλειας, εάν επηρεάζεται η θρεπτική τους αξία, ο μεταβολισμός ή η περιεκτικότητά της σε ανεπιθύμητες ουσίες.

(1) ΕΕ L 358 της 18.12.1986.

(2) ΕΕ L 221 της 8.8.1998.

(3) ΕΕ L 43 της 14.2.1997.